pythainlp/thai-wiki-dataset-v4 huggingface dataset:
เจเจ (นักร้องชาวออสเตรีย)

โยฮันเนิส พีตช์ (เกิด 29 เมษายน ค.ศ. 2000) หรือชื่อในวงการ เจเจ เป็นนักร้องและนักแต่งเพลงชาวออสเตรีย เขาเป็นผู้ชนะการประกวดเพลงยูโรวิชันปี 2025 โดยเป็นตัวแทนของออสเตรีย ด้วยเพลง "เวสทิดเลิฟ" ซึ่งคว้าชัยชนะมาได้ด้วยคะแนน 436 คะแนน
ชีวิตและการทำงาน.
พีตช์เกิดที่เวียนนาโดยมีพ่อเป็นผู้เชี่ยวชาญด้านไอทีชาวออสเตรียและแม่ชาวฟิลิปปินส์ และได้เติบโตในดูไบ ในปี 2016 ครอบครัวของเขาได้กลับมายังออสเตรีย ในปี 2020 เขาได้เข้าร่วมแข่งขันในรายการเดอะวอยซ์ยูเค ฤดูกาลที่ 9 หลังจากพลาดกำหนดส่งรายการเดอะวอยซ์ออฟเยอรมนี ในปีถัดมา เขาได้เข้าร่วมสตาร์เมเนีย ฤดูกาลที่ 5 ซึ่งเขาได้เข้าไปถึงรอบสุดท้ายเป็นครั้งแรก เขายังเข้าเรียนที่มหาวิทยาลัยดนตรีและศิลปะแห่งเมืองเวียนนา หลังจากเยี่ยมชมโรงเรียนอุปรากรของโรงอุปรากรรัฐเวียนนา
เมื่อวันที่ 30 มกราคม ค.ศ. 2025 โอแอร์เอ็ฟได้ประกาศผ่านรายการวิทยุโอไดร์ว่าเพลง "เวสทิดเลิฟ" ซึ่งจะทำการแสดงโดยพีตช์ภายใต้ชื่อในวงการ "เจเจ" จะเป็นตัวแทนของออสเตรียในการประกวดเพลงยูโรวิชันปี 2025 เพลงนี้ได้ประพันธ์โดยเตออดอรา ชปีรีช ตัวแทนของออสเตรียในการประกวดปี 2023 และได้เปิดตัวเพลงอย่างเป็นทางการในวันที่ 6 มีนาคม ค.ศ. 2025
ในรอบชิงชนะเลิศของการประกวดเพลงยูโรวิชันปีดังกล่าวเมื่อวันที่ 17 พฤษภาคม พีตช์ได้ขึ้นแสดงเพลง "เวสทิดเลิฟ" เป็นลำดับที่เก้า และชนะการประกวดนี้ โดยได้คะแนนรวม 436 คะแนน ในจำนวนนี้มาจากกรรมการ 258 คะแนน และจากผู้ชม 178 คะแนน
แนวเพลง.
สไตล์ดนตรีของพีตช์ผสมผสานองค์ประกอบของอุปรากรและป็อปเข้าด้วยกัน ในฐานะนักร้องเคาน์เตอร์เทเนอร์ประเภท "โซปราโน" ที่มีช่วงเสียงที่สูงถึงระดับโซปราโนสูง เขาได้สำรวจทั้งสองแนวเพลงผ่านแนวทางการร้องและการตีความที่เข้มข้นและแสดงออกถึงความรู้สึก
ชีวิตส่วนตัว.
นอกจากชาวเยอรมันซึ่งเป็นภาษาแม่ของเขาแล้ว พีตช์ยังสามารถใช้ภาษาอังกฤษ ฝรั่งเศส และตากาล็อกได้อีกด้วย ในการสัมภาษณ์ทางเว็บไซต์ Queer.de พีตช์กล่าวว่าตนเองเป็นเควียร์
เล็กซิงตัน (รัฐเคนทักกี)

เล็กซิงตัน  เป็นเมืองที่มีการรวมศูนย์กับที่ตั้งเทศมณฑลเฟย์เอตต์ รัฐเคนทักกี สหรัฐอเมริกา จากการสำรวจสำมะโนประชากรในปี 2020 เมืองมีประชากร 322,570 คน ทำให้เป็นเมืองที่มีประชากรมากเป็นอันดับ 2 ในรัฐเคนทักกี (รองจากเมือง ลุยส์วิลล์) เป็นเมืองที่มีประชากรมากเป็นอันดับ 14 ในภาคตะวันออกเฉียงใต้ และเป็นเมืองที่มีประชากรมากเป็นอันดับ 59 ในสหรัฐอเมริกา เป็น เมืองที่มีพื้นที่ใหญ่เป็นอันดับที่ 30 ของประเทศ
มาริอา เปาลินา เบกา

มาริอา เปาลินา เบกา (เกิดวันที่ 13 มีนาคม ค.ศ. 1984) เป็นนักเทเบิลเทนนิสชาวชิลีที่เข้าแข่งขันในโอลิมปิกฤดูร้อน 2004 ประเภทหญิงคู่ ในเดือนมิถุนายน ค.ศ. 2021 เธอเข้ารอบเป็นตัวแทนประเทศชิลีในโอลิมปิกฤดูร้อน 2020
สายลับซินเดอเรลลากับนักฆ่าคลั่งรัก

สายลับซินเดอเรลลากับนักฆ่าคลั่งรัก (ญี่ปุ่น: アサシン＆シンデレラ, โรมาจิ: Asashin & Shinderera) เป็นซีรีส์มังงะญี่ปุ่น เขียนและวาดภาพโดยยูโซะ นัตสึโนะ เริ่มเผยแพร่ในนิตยสาร"กังกังออนไลน์"บนเว็บไซต์มังงะของสำนักพิมพ์สแควร์เอนิกซ์ในเดือนสิงหาคม 2565 มังงะมีลิขสิทธิ์ในประเทศไทยโดยสำนักพิมพ์ฟีนิกซ์
สื่อ.
มังงะ.
"สายลับซินเดอเรลลากับนักฆ่าคลั่งรัก"เขียนและวาดภาพโดยยูโซะ นัตสึโนะ เริ่มเผยแพร่ในนิตยสาร"กังกังออนไลน์"บนเว็บไซต์มังงะของสำนักพิมพ์สแควร์เอนิกซ์เมื่อวันที่ 22 สิงหาคม 2565 ในเดือนมกราคม 2568 มีการรวบรวมเป็นหนังสือมังงะรวมเล่ม ("ทังโกบง") ถึงเล่มที่สี่
เมื่อวันที่ 20 กุมภาพันธ์ 2567 เว็บไซต์ทางการของสำนักพิมพ์ฟีนิกซ์ได้ประกาศลิขสิทธิ์มังงะ"สายลับซินเดอเรลลากับนักฆ่าคลั่งรัก"ในประเทศไทย ในรูปแบบสิ่งพิมพ์เริ่มวางจำหน่ายเล่มแรกเมื่อวันที่ 22 มีนาคม ต่อมาในรูปแบบดิจิทัลเริ่มวางจำหน่ายเล่มแรกบนเว็บไซต์เมบมาร์เก็ตตั้งแต่วันที่ 12 เมษายน ก่อนที่สำนักพิมพ์จะประกาศอย่างเป็นทางการเกี่ยวกับการวางจำหน่ายในรูปแบบดิจิทัลผ่านโซเชียลมีเดียในวันที่ 21 เมษายน มังงะฉบับภาษาไทยแปลโดยอรพรรณ กิจเสรีชัย
หนังสือมังงะ.
</table>
ราชรัฐวัลเด็คและเพือร์ม็อนท์

เคาน์ตีวัลเด็ค (ต่อมาเป็น ราชรัฐวัลเด็ค และ ราชรัฐวัลเด็คและเพือร์ม็อนท์) เป็นรัฐหนึ่งในจักรวรรดิโรมันอันศักดิ์สิทธิ์และรัฐที่สืบทอดต่อมานับตั้งแต่ปลายศตวรรษที่ 12 จนถึงปีค.ศ. 1929 ในปีค.ศ. 1349 เคาน์ตีแห่งวัลเด็คได้รับสถานะไรชส์อุนมิทเทิลบาร์ไคท์ และในปีค.ศ. 1712 ได้รับการยกระดับเป็น ราชรัฐ (Principality) หลังจากจักรวรรดิโรมันอันศักดิ์สิทธิ์ถูกยุบในปีค.ศ. 1806 วัลเด็คได้กลายเป็นรัฐที่เป็นส่วนหนึ่งของรัฐสืบทอดต่าง ๆ ได้แก่ สมาพันธรัฐแห่งแม่น้ำไรน์ สมาพันธรัฐเยอรมัน สมาพันธรัฐเยอรมันเหนือ จักรวรรดิเยอรมัน หลังการล่มสลายของระบอบกษัตริย์ในปีค.ศ. 1918 วัลเด็คและเพือร์ม็อนท์ได้เปลี่ยนชื่อเป็น เสรีรัฐวัลเด็ค-เพือร์ม็อนท์ และกลายเป็นส่วนหนึ่งของสาธารณรัฐไวมาร์ จนกระทั่งถูกแบ่งให้กับ ฮันโนเฟอร์ และจังหวัดอื่น ๆ ของปรัสเซียในปี 1929 ดินแดนของวัลเด็คในอดีตตั้งอยู่ในพื้นที่ที่ปัจจุบันคือ รัฐเฮ็สเซินและวัคเซินล่างของเยอรมนี
ประวัติศาสตร์.
ราชวงศ์ขุนนางที่ปกครองวัลเด็ค ซึ่งเริ่มต้นจา เคานต์แห่งวัลเด็ค และต่อมาเป็น เจ้าชายวัลเด็คและเพือร์ม็อนท์ สืบเชื้อสายทางสายชายจากเคานต์แห่งชวาเลินแบร์ค โดยต้นตระกูลคือ ไวด์คินด์ที่ 1 แห่งชวาเลินแบร์ค (Widekind I of Schwalenberg) ผู้ครองอำนาจในช่วงปีค.ศ. 1127–1136/7
ปราสาทวัลเด็ค ซึ่งตั้งอยู่บนเนินเขาริมแม่น้ำเอดเดอร์ในเมืองวัลเด็ค ถูกกล่าวถึงเป็นครั้งแรกในบันทึกเมื่อปีค.ศ. 1120 สายตระกูลหนึ่งของราชวงศ์ได้รับชื่อ วัลเด็ค ตามชื่อปราสาทนี้ในปีค.ศ. 1180 เมื่อ โฟล์ควินที่ 2 แห่งชวาเลินแบร์ค (Volkwin II of Schwalenberg) ได้ครอบครองปราสาทผ่านการแต่งงานกับ ลูอิทการ์ด (Luitgard) บุตรสาวของ เคานต์ปอพโพที่ 1 (Count Poppo I) แห่งไรรไชมบัค (Reichenbach) และฮอลเลนเดอ (Hollende) ซึ่งเป็นทายาทของวัลเด็ค ตลอดระยะเวลาหลายศตวรรษ ตระกูลนี้ได้สร้างอำนาจปกครองขึ้นในดินแดนขนาดเล็กซึ่งอยู่ในพื้นที่ที่ปัจจุบันคือ เฮ็สเซินเหนือ (North Hesse)
อุทกภัยซาอุดีอาระเบีย พ.ศ. 2565–2566

เมื่อเดือนพฤศจิกายน พ.ศ. 2565 ประเทศซาอุดีอาระเบียเผชิญกับอุทกภัยตามแนวชายฝั่งที่เป็นผลจากฝนตกหนัก พื้นที่หลักที่ได้รับผลกระทบคือนครญิดดะฮ์ที่มีผู้เสียชีวิต 2 คน เหตุการณ์อุทกภัยทำให้เที่ยวบินล่าช้าและโรงเรียนถูกปิด ถนนสายหลักที่ไปยังมักกะฮฺก็ถูกปิดด้วย
จากนั้นเมื่อวันที่ 23 ธันวาคม พ.ศ. 2565 ฝนตกหนักทำให้เกิดน้ำท่วมฉับพลันที่มักกะฮ์ ในช่วงต้นเดือนมกราคม พ.ศ. 2566 ญิดดะฮ์ประสบอุทกภัยอีกครั้ง
โรว์วา

"โรว์วา" (#เปลี่ยนทาง) เป็นเพลงโดยไวบ์ วงดนตรีอิเล็กทรอนิกสัญชาติไอซ์แลนด์ ซึ่งประพันธ์โดยกุนนาร์ บียอร์น กุนนาร์สสัน ฮาล์ฟดัน เฮลกี แมทเธียสสัน #เปลี่ยนทาง และแมทเธียส เดวิด แมทเธียสสัน เพลงนี้วางจำหน่ายเมื่อวันที่ 17 มกราคม ค.ศ. 2025 และจะเป็นตัวแทนของไอซ์แลนด์ในการประกวดเพลงยูโรวิชันปี 2025
ปฏิกิริยา.
ก่อรการแข่งขัน "เซิงวาเคปป์นิน 2025" หนังสือพิมพ์ออนไลน์ของไอซ์แลนด์ เดวาฟ รายงานว่า "โรว์วา" ถูกกล่าวหาว่าคล้ายกับเพลง "ฮาตุนัทฮาชานา" ของนักร้องชาวอิสราเอล #เปลี่ยนทาง และอียาล โกลัน จากนั้นมีการโพสต์วิดีโอเปรียบเทียบบทเพลงทั้งสองเพลงบนแพลตฟอร์มติ๊กต็อก ทั้งคู่ปฏิเสธข้อกล่าวหาดังกล่าว และคณะกรรมการบริหารของเซิงวาเคปป์นินได้ขอคำแนะนำจาก สมาคมสิทธินักแต่งเพลงแห่งไอซ์แลนด์ (สเต็ฟ) เพื่อพิจารณาความคล้ายคลึงกันของเพลงทั้งสองเพลง หลังจากได้รับชัยชนะในเซิงวาเคปป์นิน #เปลี่ยนทาง ผู้ร่วมประพันธ์เพลง "ฮาตุนัทฮาชานา" ได้ส่งจดหมายขอร้องให้สหภาพการแพร่สัญญาณวิทยุและโทรทัศน์แห่งยุโรป (อีบียู) ตัดสิทธิ์ "โรว์วา" จากการประกวด
การประกวดเพลงยูโรวิชันปี 2025.
เซิงวาเคปป์นิน "2025".
"เซิงวาเคปป์นิน 2025" เป็นการประกวดเพลงระดับชาติซึ่งใช้คัดเลือกเพลงจากไอซ์แลนด์สำหรับการประกวดเพลงยูโรวิชันปี 2025 โดยจะประกอบไปด้วยรอบรองชนะเลิศสองรอบในวันที่ 8 และ 15 กุมภาพันธ์ ค.ศ. 2025 และรอบชิงชนะเลิศในวันที่ 22 กุมภาพันธ์ ซึ่งจะจัดขึ้นในเรคยาวิก การแข่งขันรอบรองชนะเลิศจะตัดสินโดยการลงคะแนนทางโทรทัศน์ ในขณะที่คณะกรรมการจากนานาชาติ 7 คนและคะแนนเสียงของประชาชนจะร่วมกันตัดสินผลการแข่งขันรอบชิงชนะเลิศ รอบชิงชนะเลิศในปีนี้ถือเป็นครั้งแรกนับตั้งแต่ ค.ศ. 2013 ที่ไม่มีการแข่งขันรอบซุปเปอร์ไฟนอล
"โรว์วา" ได้รับการประกาศอย่างเป็นทางการที่จะเข้าร่วมการแข่งขันในวันที่ 17 มกราคม 2025 ในรายการ "เลิกอินอีเซิงวาเคปปฺนินนี"
ในการประกวดนั้นได้ไวบ์สามารถผ่านเข้าไปถึงรอบรองชนะเลิศคู่ที่ 2 และถูกจับฉลากให้ทำการแสดงเป็นลำดับที่ 5 โดยสามารถผ่านเข้ารอบรองชนะเลิศและไปถึงรอบชิงชนะเลิศได้ "โรว์วา" ได้ชนะ "เซิงวาเคปป์นิน 2025" ไวบ์จึงได้รับสิทธิ์เป็นตัวแทนของประเทศไอซ์แลนด์ในการประกวดเพลงยูโรวิชันปี 2025
ในยูโรวิชัน.
การประกวดเพลงยูโรวิชันปี 2025 จะจัดขึ้นที่ซังคท์ยาค็อพซ์ฮัลเลอในบาเซิล ประเทศสวิตเซอร์แลนด์ และจะประกอบด้วยรอบรองชนะเลิศสองรอบในวันที่ 13 และ 16 พฤษภาคมตามลำดับ และรอบชิงชนะเลิศในวันที่ 17 พฤษภาคม ค.ศ. 2025 ในระหว่างการจับฉลากการจัดสรรที่จัดขึ้นเมื่อวันที่ 28 มกราคม ค.ศ. 2025 ไอซ์แลนด์ได้รับการจับฉลากให้เข้าแข่งขันในรอบรองชนะเลิศที่หนึ่ง โดยทำการแสดงในช่วงครึ่งแรกของการแสดง
สโมสรฟุตบอลราษีไศล ยูไนเต็ด ในฤดูกาล 2567–2568

ฤดูกาล 2567–2568 เป็นฤดูกาลที่ 6 ของ สโมสรฟุตบอลราษีไศล ยูไนเต็ด ในการลงแข่งขันฟุตบอลรายการของสมาคมฟุตบอลแห่งประเทศไทย โดยนับเป็นฤดูกาลที่สามของสโมสรในการแข่งขันระดับลีกอาชีพ ในฤดูกาลนี้สโมสรลงแข่งขันในไทยลีก 3 เพียงรายการเดียว และไม่ส่งทีมเข้าร่วมในฟุตบอลถ้วยทุกรายการ
"ข้อมูล ณ วันที่ 22 มิถุนายน 2568"
"สถิติการลงสนามและการยิงประตูรวมการแข่งขันทุกรายการ"
 "ณ วันที่ 30 มีนาคม 2568"
การแข่งขันในฤดูกาล.
ไทยลีก 3 รอบระดับประเทศ.
ตารางคะแนน รอบแชมเปียนส์ลีก กลุ่มบี.
<section begin=group b /><onlyinclude></onlyinclude><section end=group b />
Akanthomyces

Akanthomyces เป็นสกุลของเห็ดราที่อยู่ในวงศ์ Cordycipitaceae และประกอบด้วยปรสิตของแมงมุมและแมลงในอันดับ Lepidoptera
สกุลนี้ได้รับการอธิบายครั้งแรกโดย Lebert ในปี ค.ศ. 1858
สกุลนี้มีการกระจายพันธุ์แบบสากล
ชนิดต่าง ๆ มีดังนี้
เชิงอรรถและอ้างอิง.
<templatestyles src="Reflist/styles.css" />
ซัฟวาน คาลิล

ซัฟวาน คาลิล (เกิดวันที 15 พฤษภาคม ค.ศ. 1986) เป็นนักเทควันโดจากออสเตรเลีย เขาเข้าแข่งในโอลิมปิกลอนดอนประเภท 58 กก. แต่แพ้ในการแข่งขันชิงเหรียญทองแดงต่ออาเล็กเซย์ เดนิเซนโก เขาเกิดที่ตริโปลี ประเทศเลบานอน แต่อาศัยอยู่ในประเทศออสเตรเลียตั้งแต่เด็ก โดยเข้าเรียนที่เลอร์เนียไฮสกูลในซิดนีย์ตะวันตกเฉียงใต้และฝึกซ้อมที่ Global Martial Arts ยิมของพี่/น้องชายเขา โดยอะลี คาลิล พี่/น้องชายของเขา ก็เป็นโค้ชของซัฟวานเช่นกัน และเป็นโค้ชโอลิมปิกของออสเตรเลียในปี 2012
คาลิลหมั้นกับคาร์เมน มาร์ตัน นักเทควันโดโอลิมปิก ทั้งคู่แต่งงานตามกฎหมายอิสลาม (แต่ไม่ได้ตามกฎหมายแพ่งของออสเตรเลีย) ก่อนหน้าโอลิมปิกลอนดอน 2012
คาลิลเข้ารอบในการแข่งขันโอลิมปิกริโอ 2016 ซึ่งถือเป็นการเข้าแข่งโอลิมปิกครั้งที่สอง
คาลิลเข้ารอบในโอลิมปิกฤดูร้อนโตเกียว 2020 โดยในการแข่งขันประเภทชาย 58 กก. รอบ 16 คนสุดท้าย เขาแพ้ให้กับรามณรงค์ เสวกวิหารีด้วยคะแนน 23-7 ทำให้เขาไม่เข้ารอบต่อ
ราชรัฐเชาม์บวร์ค-ลิพเพอ

เชาม์บวร์ค-ลิพเพอ หรือ ลิพเพอ-เชาม์บวร์ค ก่อตั้งขึ้นเป็นเคาน์ตีในปี ค.ศ. 1647 กลายเป็นรัฐในฐานะราชรัฐในปี ค.ศ. 1807 และกลายเป็นเสรีรัฐในปี ค.ศ. 1918 จนกระทั่งปี ค.ศ. 1946 โดยเป็นรัฐขนาดเล็กในประเทศเยอรมนี ตั้งอยู่ในพื้นที่ที่ปัจจุบันเป็นรัฐนีเดอร์ซัคเซิน เมืองหลวงคือ บือคเคอบวร์ค มีพื้นที่ 340 ตารางกิโลเมตร และมีประชากรกว่า 40,000 คน
ประวัติศาสตร์.
เชาม์บวร์ค-ลิพเพอ ถูกก่อตั้งขึ้นเป็นเคาน์ตีในปี ค.ศ. 1647 จากการแบ่งดินแดนของ เคาน์ตีเชาม์บวร์ค โดยสนธิสัญญาระหว่าง ดยุกแห่งเบราน์ชไวค์-ลือเนอบวร์ค, แลนด์เกรฟแห่งเฮ็สเซิน-คัสเซิล และ เคานต์แห่งลิพเพอ การแบ่งดินแดนเกิดขึ้นเนื่องจาก เคานต์อ็อทโทที่ 5 แห่งฮ็อลชไตน์-เชาม์บวร์ค-ลิพเพอ สิ้นพระชนม์ในปี ค.ศ. 1640 โดยไม่มีทายาทชาย ในช่วงแรก เชาม์บวร์ค-ลิพเพอ มีสถานะที่ไม่มั่นคงนัก เนื่องจากต้องใช้สถาบันและสิ่งอำนวยความสะดวกร่วมกับ เคาน์ตีเชาม์บวร์ค (ซึ่งอยู่ภายใต้การปกครองของเฮ็สเซิน-คัสเซิล) รวมถึงสภาผู้แทนและเหมือง บือเคแบร์ค ที่ให้ผลผลิตสูง นอกจากนี้ แลนด์เกรฟแห่งเฮ็สเซิน-คัสเซิล ยังคงรักษาสิทธิทางศักดินาบางประการเหนือดินแดนนี้ สถานการณ์ของเชาม์บวร์ค-ลิพเพอยิ่งซับซ้อนขึ้น เนื่องจากนโยบายที่แข็งกร้าวของผู้ปกครอง เคานต์ฟรีดริช คริสทีอัน เพื่อตอบโต้ความเสี่ยงดังกล่าว เคานต์วิลเฮ็ล์ม (ผู้ครองรัฐระหว่างปี ค.ศ. 1748–1777) ซึ่งเป็นพระราชนัดดาของฟรีดริช คริสทีอัน ได้รักษากองทัพประจำการที่มีทหารมากถึง 1,000 นาย ซึ่งถือว่าเป็นจำนวนที่มากสำหรับรัฐขนาดเล็ก เมื่อวิลเฮล์มสิ้นพระชนม์ในปี ค.ศ. 1777 ราชวงศ์รองของตระกูล เชาม์บวร์ค-ลิพเพอ-อัลแฟร์ดิสเซนได้สืบทอดเคาน์ตีแห่งนี้ ส่งผลให้ เชาม์บวร์ค-ลิพเพอ และ ลิพเพอ-อัลแฟร์ดิสเซน กลับมารวมกันอีกครั้ง
เชาม์บวร์ค-ลิพเพอเป็นเคาน์ตีจนถึงปี ค.ศ. 1807 ก่อนจะได้รับการยกระดับเป็นราชรัฐตั้งแต่ปี ค.ศ. 1871 เชาม์บวร์ค-ลิพเพอเป็นรัฐหนึ่งในจักรวรรดิเยอรมันและเป็นรัฐที่มีประชากรน้อยที่สุดในจักรวรรดิเยอรมันในปีค.ศ. 1913 เมืองหลวงของรัฐคือ บือคเคอบวร์ค ในขณะที่ ชตัทฮาเกน เป็นเมืองใหญ่อีกแห่งหนึ่ง ภายใต้รัฐธรรมนูญปี ค.ศ. 1868 มีสภานิติบัญญัติที่ประกอบด้วยสมาชิก 15 คน โดย 10 คน มาจากการเลือกตั้งในเมืองและเขตชนบท, 1 คน เป็นตัวแทนของขุนนาง, 1 คน เป็นตัวแทนของนักบวช, 1 คน เป็นตัวแทนของกลุ่มนักวิชาการ และ 2 คน ถูกแต่งตั้งโดยเจ้าผู้ครองรัฐ เชาม์บวร์ค-ลิพเพอมีผู้แทน 1 คน ในบุนเดิสราทและ 1 คน ในไรชส์ทาค
รัฐเชาม์บวร์ค-ลิพเพอ ดำรงอยู่จนถึง ค.ศ. 1918 เมื่อการปกครองแบบกษัตริย์ในเยอรมนีสิ้นสุดลง และรัฐถูกเปลี่ยนเป็นเสรีรัฐชอมบวร์ก-ลิพเพอ ในเดือนพฤศจิกายน ค.ศ. 1918 โดยเจ้าชายอดอล์ฟที่ 2 เป็นหนึ่งในกษัตริย์เยอรมันพระองค์สุดท้ายที่สละราชบัลลังก์
Aschersonia

Aschersonia เป็นสกุลของเห็ดราในอันดับ Hypocreales และวงศ์ Clavicipitaceae ชื่อสกุลนี้ตั้งขึ้นเพื่อเป็นเกียรติแก่ Paul Friedrich August Ascherson (ค.ศ. 1834–1913) นักพฤกษศาสตร์ชาวเยอรมัน ชนิดในสกุลนี้ได้แก่เชื้อราที่ก่อโรคต่อแมลง เช่น "A. aleyrodis" ซึ่งอาจใช้ในการควบคุมทางชีวภาพต่อแมลงหวี่ขาวซึ่งเป็นแมลงศัตรูพืช
ชนิด.
"Mycobank" มีรายการดังต่อไปนี้
<templatestyles src="Div col/styles.css"/>
หมายเหตุ: ในปัจจุบันอาจมีชนิดอื่นที่เป็นชื่อพ้องที่อยู่ในสกุลเดียวกัน เช่น "Hypocrella"
เชิงอรรถและอ้างอิง.
<templatestyles src="Reflist/styles.css" />
อาเล็กเซย์ เดนิเซนโก

อาเล็กเซย์ อาเล็กเซเยวิช เดนิเซนโก (เกิดวันที่ 30 สิงหาคม ค.ศ. 1993) เป็นนักเทควันโดชาวรัสเซีย เขาได้เหรียญทองแดงในโอลิมปิก 2012 ประเภท 58 กก. และเหรียญเงินในริโอ 2016 ประเภท 68 กก. ใน ค.ศ. 2012 และ 2016 เขาได้รับรางวัล Medal of the Order "For Merit to the Fatherland" (ชั้นที่ 2 และ 1 ตามลำดับ)
ในเดือนธันวาคม ค.ศ. 2016 เดนิเซนโกสมรสกับอานัสตาเซีย บาริชนิโกวานักเทควันโดชาวรัสเซีย เขามีเชื้อสายยิปซี
วันอิโมจิโลก

วันอิโมจิโลก หรือวันอิโมจิ  เป็นวันสำคัญประจำปีที่ไม่เป็นทางการ ซึ่งตรงกับวันที่ 17 กรกฎาคมของทุกปี โดยมีจุดประสงค์เพื่อเฉลิมฉลองวันครบรอบการใช้อิโมจิ ในช่วงหลายปีที่ผ่านมา ตั้งแต่มีการจัดงานครั้งแรก วันนี้ได้กลายเป็นวันที่นิยมในการประกาศและเปิดตัวผลิตภัณฑ์หรือผลิตภัณฑ์อื่น ๆ ที่เกี่ยวข้องกับอิโมจิ 
ความเป็นมาและการเฉลิมฉลอง.
การใช้อิโมจิเริ่มขึ้นครั้งแรกเมื่อ Apple เปิดตัวแอปพลิเคชันปฏิทิน iCal ในปี 2002 วันที่ 17 กรกฎาคม ถูกแสดงเป็น อีโมจิปฏิทินเวอร์ชัน Apple Color Emoji (📅) ในรูปแบบของ ไข่อีสเตอร์ 
วันอิโมจิโลกถูกสร้างขึ้นเมื่อวันที่ 17 กรกฎาคม 2014 โดย Jeremy Burge ผู้ก่อตั้ง Emojipedia 
"The New York Times" รายงานว่า Burge เลือกวันที่ 17 กรกฎาคม "โดยพิจารณาจากวิธีการแสดงอีโมจิปฏิทินบน iPhone" สำหรับวันอิโมจิโลกครั้งแรก เบิร์จกล่าวกับ "The Independent" ว่า "ไม่มีการวางแผนอย่างเป็นทางการใดๆ" นอกเหนือจากการเลือกวันที่ ในปี 2018 "The Washington Post" แนะนำว่าผู้อ่านควรใช้วันนี้เพื่อ "สื่อสารด้วยอีโมจิเท่านั้น" 
NBC รายงานว่าวันดังกล่าวเป็นวันที่ 17 กรกฎาคม พ.ศ. 2558 ซึ่งเป็นวันที่ทวิตเตอร์ติดเทรนด์สูงสุด 
ในปี 2016 Google ได้เปลี่ยนรูปลักษณ์ของอักขระ Unicode เพื่อแสดงวันที่ 17 กรกฎาคมบนผลิตภัณฑ์ Android, Gmail, Hangouts และ ChromeOS ณ ปี 2020 แพลตฟอร์มหลักทั้งหมดยกเว้น Microsoft ได้เปลี่ยนมาใช้การแสดงวันที่ 17 กรกฎาคมเป็นอีโมจินี้ เพื่อหลีกเลี่ยงความสับสนในวันอีโมจิโลก
ริเมมเบอร์มันเดย์

ริเมมเบอร์มันเดย์  เป็นวงดนตรีคันทรีป็อปสัญชาติอังกฤษ ซึ่งตั้งขึ้นในฟาร์นโบโร แฮมป์เชอร์ สมาชิกวงประกอบไปด้วยลอเรน เบิร์น ฮอลลี-แอนน์ ฮัลล์ และชาร์ล็อตต์ สตีล พวกเธอจะเป็นตัวแทนของสหราชอาณาจักรในการประกวดเพลงยูโรวิชันปี 2025 ด้วยเพลง "วอตเดอะเฮลล์จัสต์แฮปเพนด์"
อาชีพ.
ทั้งสามคนพบกันขณะศึกษาอยู่ที่ซิกซ์ฟอร์มคอเลจฟาร์นโบโร และเริ่มสนิทกันเพราะความหลงใหลในดนตรีที่เหมือนกัน ชื่อวงของพวกเขามาจากการที่พวกเขามีชั้นเรียนดนตรีในวันจันทร์เสมอ ต่อมาทั้งสามคนก็เริ่มร้องเพลงด้วยกันและแชร์วิดีโอทางติ๊กต็อก ในปี 2019 ริเมมเบอร์มันเดย์ได้ปรากฏตัวด้วยกันในรายการเดอะวอยซ์ยูเค ฤดูกาลที่ 8 หลังจากร้องเพลง "คิสฟรอมอะโรส" ในการออดิชั่น โดยกรรมการทั้งสี่คนได้กดปุ่มเลือกพวกเธอ โดยสุดท้ายได้เลือกเจนนิเฟอร์ ฮัดสันเป็นผู้ฝึก ในระหว่างรอบการแข่งขัน พวกเขาร้องเพลง "โฮม" แข่งกับคีรอน สมิธ และสามารถผ่านเข้ารอบน็อคเอาท์ได้ ซึ่งพวกเขาถูกคัดออกจากการแข่งขันหลังจากร้องเพลง "เจลเบรกเกอร์" ซึ่งประพันธ์ขึ้นเอง
ในปี 2023 นักร้องทั้งสามคนลาออกจากงานเพื่อทุ่มเทให้กับวงนี้อย่างเต็มตัว นับตั้งแต่นั้นมา พวกเขาก็ออกซิงเกิลหลายเพลง รวมถึงสองอีพี ได้แก่ "ฮิสเทอริคัลวูแมน" ในปี 2023 ตามด้วย "เครซีแอนีเวย์" ในปี 2024 และเพลง "วอตเดอะเฮลล์จัสต์แฮปเพนด์" ในปี 2025 ซึ่งจะเป็นตัวแทนของสหราชอาณาจักรในการประกวดเพลงยูโรวิชันปี 2025
โซเอ เม

โซเอ อนีนา เคร็สเลอร์ (เกิด 6 ตุลาคม ค.ศ. 2000) หรือชื่อในวงการ โซเอ เม  เป็นนักร้องและนักแต่งเพลงชาวสวิส เธอเป็นตัวแทนของสวิตเซอร์แลนด์ในการประกวดเพลงยูโรวิชันปี 2025 ด้วยเพลง "วัวยาฌ"
อาชีพ.
เคร็สเลอร์เกิดที่เมืองบาเซิลและอาศัยอยู่ที่ประเทศเยอรมนี ก่อนจะย้ายไปอยู่ฟรีบูร์กับครอบครัวในปี 2009 เธอเริ่มประพันธ์เพลงของตนเองตั้งแต่อายุ 10 ขวบ และเป็นที่รู้จักจากสไตล์บทกวีป็อปที่เป็นเอกลักษณ์ ซึ่งผสมผสานระหว่างภาษาเยอรมันและฝรั่งเศส และระหว่างแนวป็อปกับช็องซง
ในปี 2024 เคร็สเลอร์ได้รับรางวัล "แอร์เตแอ็สอาร์ทีสราดาร์" และ "เอ็สแอร์เอ็ฟ 3 เบ็สท์ทาเลินท์" ซึ่งก่อนหน้านี้ศิลปินอย่างเนโมและมาริอัส แบร์ก็เคยได้รับเช่นกัน ตลอดอาชีพการงานของเธอ เธอได้แสดงในงานที่มีชื่อเสียงมากมาย รวมถึงเทศกาลดนตรีแจ๊สเมืองมองเทรอซ์และเวทีลูเซิร์นไลฟ์ เคร็สเลอร์ยังเป็นศิลปินรับเชิญในคอนเสิร์ตทัวร์กับเรโม ฟอร์เรอร์และจอยา มาร์ลีนอีกด้วย
เมื่อวันที่ 5 มีนาคม ค.ศ. 2025 บรรษัทแพร่ภาพกระจายเสียงสวิส (เอสอาร์จี เอสเอสอาร์) ได้ประกาศว่าเคร็สเลอร์จะเป็นตัวแทนของสวิตเซอร์แลนด์ในการประกวดเพลงยูโรวิชันปี 2025 ที่บาเซิล
จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดมหาสารคาม พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2526 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองมหาสารคาม, อำเภอวาปีปทุม, อำเภอกันทรวิชัย, อำเภอเชียงยืน และกิ่งอำเภอแกดำ
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอโกสุมพิสัย, อำเภอบรบือ, อำเภอนาเชือก, อำเภอพยัคฆภูมิพิสัย และอำเภอนาดูน
โอโกวะ

โอโกวะ (; โรมาจิ: "okowa") เป็นอาหารประเภทข้าวสวยที่ทำจากข้าวเหนียวนำไปนึ่ง
ภาพรวม.
เดิมทีคำว่า "โอโกวะ" นี้เป็นคำที่มาจากเนียวโบโกโตบะ ซึ่งใช้คำว่า "โควาเมชิ" (強飯) แปลว่า "อาหารแข็ง" ที่เรียกแบบนี้เพราะเป็นข้าวที่แข็ง และมีเนื้อสัมผัสที่หนึบเหนียวและหวานเป็นเอกลักษณ์ เซกิฮังก็จัดว่าเป็นโอโกวะด้วย และคำว่าโอโกวะในความหมายที่แคบก็หมายถึงเซกิฮัง
ในอดีตข้าวเหนียวถือเป็นสินค้าที่ทรงคุณค่า และข้าวเหนียวนึ่งโอโกวะก็เป็นอาหารอันโอชะเพื่อการเฉลิมฉลองที่สามารถรับประทานได้เฉพาะในโอกาสพิเศษ เช่น งานเฉลิมฉลอง เทศกาล และ ตรุษญี่ปุ่น เท่านั้น นอกจากนี้โอโกวะที่ไม่ใส่เนื้อสัตว์ยังได้รับความนิยมในหมู่พระภิกษุที่ถือศีลด้วย
จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดมหาสารคาม พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอโกสุมพิสัย, อำเภอบรบือ, อำเภอนาเชือก, อำเภอพยัคฆภูมิพิสัย, อำเภอวาปีปทุม และอำเภอนาดูน
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอเมืองมหาสารคาม, อำเภอกันทรวิชัย, อำเภอเชียงยืน และกิ่งอำเภอแกดำ
วัดคลองใหญ่ (อำเภอคลองใหญ่)

วัดคลองใหญ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองใหญ่ อำเภอคลองใหญ่ จังหวัดตราด มีที่ดินตั้งวัดเนื้อที่ 14 ไร่ 1 งาน 44 ตารางวา มีที่ธรณีสงฆ์จำนวน 4 แปลง เนื้อที่ 2 ไร่ 35 ตารางวา (โฉนดที่ดินเลขที่ 96, 146, 145, 114)
วัดคลองใหญ่ตั้งวัดเมื่อ พ.ศ. 2435 ผู้ดำเนินการสร้างวัดคือ พระสร้อย ได้รับพระราชทานวิสุงคามสีมาเมื่อวันที่ 27 กันยายน พ.ศ. 2481 เขตวิสุงคามสีมากว้าง 40 เมตร กว้าง 60 เมตร
อาคารเสนาสนะประกอบด้วยอุโบสถสร้างด้วยคอนกรีตเสริมเหล็ก กว้าง 20 เมตร ยาว 40 เมตร สร้างเมื่อ พ.ศ. 2500 ศาลาการเปรียญสร้างด้วยคอนกรีตเสริมเหล็ก กว้าง 16 เมตร ยาว 24 เมตร สร้างเมื่อ พ.ศ. 2525 กุฏิสงฆ์ 15 หลัง อาคารไม้ 10 หลัง และอาคารครึ่งตึกครึ่งไม้ 5 หลัง วิหารกว้าง 15 เมตร ยาว 15 เมตร สร้างเมื่อ พ.ศ. 2520 ศาลาอเนกประสงค์ กว้าง 30 เมตร ยาว 60 เมตร สร้างเมื่อ พ.ศ. 2540 ศาลาบำเพ็ญกุศล 1 หลัง ฌาปนสถาน 1 หลัง วิหารกลางน้ำ 1 หลัง ปูชนียวัตถุได้แก่ พระพุทธรูปปางมารวิชัย หน้าตักกว้าง 39 นิ้ว เป็นพระพุทธรูปทองสำริด อัญเชิญจากกัมพูชา รอยพระพุทธบาทจำลองทองสำริด กว้าง 70 เซนติเมตร ยาว 120 เซนติเมตร ได้มาจากประเทศกัมพูชา
วัดคลองใหญ่ (จังหวัดพัทลุง)

วัดคลองใหญ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะเต่า อำเภอป่าพะยอม จังหวัดพัทลุง มีที่ดินตั้งวัดเนื้อที่ 11 ไร่ 25 ตารางวา มีที่ธรณีสงฆ์ 2 แปลง เนื้อที่ 14 ไร่ มีพระครูนัยธร (เจริญ ชุตินธโร) เป็นเจ้าอาวาส
วัดคลองใหญ่สร้างขึ้นเมื่อวันที่ 20 กรกฎาคม พ.ศ. 2470 ได้รับพระราชทานวิสุงคามสีมา เมื่อวันที่ 25 ธันวาคม พ.ศ. 2539
อาคารเสนาสนะประกอบด้วย อุโบสถ ศาลาการเปรียญกว้าง 9 เมตร ยาว 24 เมตร โครงสร้างคอนกรีต กุฏิสงฆ์ จำนวน 3 หลัง โครงสร้างเป็นอาคารไม้ ศาลารับรองการท่องเที่ยว 1 หลัง มีห้องน้ำรองรับนักท่องเที่ยว จำนวน 10 ห้อง มีทางลาดสำหรับผู้สูงอายุ พิการ จำนวน 2 ห้อง แยกชายหญิง สร้างเมื่อ 20 กรกฎาคม พ.ศ. 2470 โดยมีกำนันหนู ศรีชุมพวง ดำเนินการสร้างวัดร่วมกับชาวบ้าน พระประธานภายในอุโบสถ ได้รับพระราชทานจากพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ
เกาะคอเขา

เกาะคอเขา เป็นเกาะที่ตั้งอยู่ในตำบลเกาะคอเขา อำเภอตะกั่วป่า จังหวัดพังงา มีพิกัดทางภูมิศาสตร์ที่ละติจูด 8 องศา 58.5 ลิปดาเหนือ และลองจิจูด 98 องศา 18.2 ลิปดาตะวันออก เกาะมีความกว้างประมาณ 7 กิโลเมตร และมีความยาวประมาณ 15.8 กิโลเมตร มีพื้นที่ทั้งหมด 110 ตารางกิโลเมตร จุดที่สูงที่สุดของเกาะมีความสูง 175 เมตร เกาะคอเขาตั้งอยู่ทางทิศใต้ของเกาะพระทอง โดยมีระยะห่างกันประมาณ 1.6 กิโลเมตร
เกาะตั้งอยู่บริเวณปากแม่น้ำตะกั่วป่า มีลักษณะคล้ายสันทราย มีป่าไม้ โกงกางทางด้าน ฝั่งตะวันออก ของเกาะส่วนทางด้านฝั่งตะวันตกของเกาะหันหน้าออกสู่ทะเลอันดามันของมหาสมุทรอินเดีย ทางด้านเหนือของเกาะมีภูเขาเตี้ย ๆ ทอดตัว ในแนวเหนือใต้
แหล่งโบราณคดีที่สำคัญบนเกาะคอเขาตั้งอยู่ในบริเวณที่ชาวบ้าน เรียกกันว่า "ทุ่งตึก" หรือ "เหมืองทอง" สันนิษฐานว่าบริเวณนี้เป็นเมืองท่าภายใต้อิทธิพลทางศาสนาพุทธและพราหมณ์จากอินเดีย ซึ่งมีอายุประมาณ 1,300 ปีมาแล้ว เกาะยังเคยถูกใช้เป็นสนามบิน สมัยสงครามโลกครั้งที่ 2 และเคยมีแนวคิดใช้พื้นที่เดียวกันนี้ ก่อสร้างสนามบินพังงา เกาะคอเขา
สโมสรฟุตบอลบุรีรัมย์ ยูไนเต็ด ในฤดูกาล 2567–2568

การแข่งขันฟุตบอลของสโมสรฟุตบอลบุรีรัมย์ ยูไนเต็ด ประจำปี พ.ศ. 2567 – พ.ศ. 2568 เป็นฤดูกาลที่ 13 ในไทยลีก. (ฤดูกาลที่ 15 ถ้านับรวมสองฤดูกาลในนนาม พี.อี.เอ.) สโมสรจะได้มีสิทธิ์เข้าร่วมใน ไทยลีก, ไทยเอฟเอคัพ, ไทยลีกคัพ, เอเอฟซีแชมเปียนส์ลีกอีลิท และ ฟุตบอลชิงแชมป์สโมสรอาเซียน.
การแข่งขัน.
ไทยลีก.
ตารางคะแนนลีก.
 
แมตช์.
      ชนะ
      เสมอ
      แพ้
ไทยเอฟเอคัพ.
      ชนะ
      เสมอ
      แพ้
เอเอฟซีแชมเปียนส์ลีกอีลิท.
แมตช์.
      ชนะ
      เสมอ
      แพ้
หมายเหตุ.
<templatestyles src="Reflist/styles.css" />
<templatestyles src="Reflist/styles.css" />
รัฐในจักรวรรดิเยอรมัน

จักรวรรดิเยอรมันประกอบไปด้วย 25 รัฐสมาชิกและดินแดนอิมพีเรียลอาลซัส-ลอแรน โดยรัฐที่ใหญ่ที่สุดคือปรัสเซียรัฐเหล่านี้เรียกว่า Staaten หรือ Bundesstaaten (แปลว่า รัฐสหพันธ์) ซึ่งเป็นชื่อที่สืบทอดมาจาก สมาพันธรัฐเยอรมันเหนือ ต่อมาในสมัยสาธารณรัฐไวมาร์รัฐเหล่านี้ถูกเรียกว่า Länder แต่ละรัฐมี สิทธิออกเสียงในสภาบุนเดิสราท ซึ่งเป็นสภาที่ให้การเป็นตัวแทนของรัฐในระดับรัฐบาลกลาง 
รัฐเหล่านี้บางรัฐได้รับอธิปไตยหลังจาก การล่มสลายของจักรวรรดิโรมันอันศักดิ์สิทธิ์ ส่วนบางรัฐเกิดขึ้นภายหลังจากการประชุมใหญ่แห่งเวียนนาในปี ค.ศ. 1815 อาณาเขตของบางรัฐไม่ได้เชื่อมต่อกันโดยตรง เช่น ราชอาณาจักรบาวาเรียหรือแกรนด์ดัชชีอ็อลเดินบวร์ค หลายรัฐมีดินแดนแทรกและดินแดนส่วนแยกเนื่องจากการเหตุผลทางประวัติศาสตร์ปหรือในบางกรณีเกิดจากการแบ่งแยกของสายราชวงศ์ที่ปกครอง
ดินแดนอิมพีเรียล.
แตกต่างจากรัฐอื่น ๆ ที่กล่าวถึงก่อนหน้านี้ ภูมิภาคนี้ซึ่งประกอบด้วยดินแดนที่ฝรั่งเศสยกให้ในปีค.ศ. 1871 หลังสงครามฝรั่งเศส-ปรัสเซีย ตอนแรกถูกปกครองโดยตรงโดยรัฐบาลกลาง แต่ในปีค.ศ. 1911 ได้รับอำนาจปกครองตนเองในระดับจำกัด พร้อมกับมีรัฐสภาที่มาจากการเลือกตั้งของตนเอง
พารุ อิตางากิ

พารุ อิตางากิ (เกิดวันที่ 9 กันยายน ค.ศ. 1993) เป็นศิลปินมังงะชาวญี่ปุ่น เธอเป็นที่รู้จักจากการเป็นผู้สร้างมังงะชุด "บีสตาร์" ที่เธอได้รับรางวัลหลายอัน เธอเป็นลูกสาวของศิลปินมังงะ เคซูเกะ อิตางากิ
ชีวประวัติ.
พารุ อิตางากิเริ่มวาดรูปตั้งแต่ชั้นอนุบาล และเริ่มวาดมังงะเมื่ออยู่ชั้นประถมศึกษาปีที่ 2 ตอนวัยรุ่นเธอพัฒนาตัวละครชื่อ Legoshi หมาป่าแบบมานุษยรูปนิยมที่ภายหลังปรากฏในมังงะชุด"บีสตาร์"ของเธอ เธออ้างภาพยนตร์ดิสนีย์และศิลปินอย่าง Nicolas de Crécy และ Egon Schiele ว่าเป็นหนึ่งในแรงบันดาลใจในช่วงแรก ๆ
ภายหลังเธอเข้าเรียนที่มหาวิทยาลัยศิลปะมูซาชิโนะ โดยเรียนในด้านการผลิตภาพยนตร์ เธอยังคงศึกษามังงะเป็นงานอดิเรกขณะเรียนมหาวิทยาลัย โดยเขียน"โดจินชิ"ที่เธอนำไปขายในงานประชุม"โดจินชิ" หลังไม่สามารถหางานในอุตสาหกรรมภาพยนตร์ได้ อิตางากิจึงส่ง"โดจินชิ"ของเธอให้กับบรรณาธิการของสำนักพิมพ์อากิตะโชเต็ง ซึ่งเริ่มตีพิมพ์ชุดเรื่องสั้นของเธอชื่อ "Beast Complex" ใน "Weekly Shōnen Champion" เมื่อ ค.ศ. 2016 ในปีเดียวกัน "Weekly Shōnen Champion" เริ่มตีพิมพ์เป็นตอน ๆ โดยเป็นซีรีส์"บีสตาร์"ของอิตางากิที่ได้รับคำวิจารณ์ในเชิงบวกและทางการค้า
ในเดือนกันยายน ค.ศ. 2019 มังงะชุดเรื่อง "Paruno Graffiti" ซึ่งเป็นอัตชีวประวัติของอิตางากิเริ่มตีพิมพ์เป็นตอนใน "Kiss" ใน ค.ศ. 2021 อิตางากิเปิดตัวมังงะชุดใหม่ชื่อ"ซันดะ" ใน"Weekly Shōnen Champion" ฉบับที่ 34 เมื่อวันที่ 21 กรกฎาคม ใน ค.ศ. 2024 มีการเขียนซันดะเป็นตอน ๆ เสร็จเรียบร้อยแล้ว และมีแผนจะสร้างเป็นอนิเมะใน ค.ศ. 2025
ในเดือนมกราคม ค.ศ. 2025 อิตางากิเริ่มเขียนมังงะใหม่ชื่อไทกะ โนะ ริเซ (Taika no Risei) ใน Weekly Shōnen Champion ฉบับที่ 7
ชีวิตส่วนตัว.
อิตางากิเป็นคนมีความเป็นส่วนตัวอย่างมาก และมักสวมหน้ากากไก่เพื่อปกปิดใบหน้าทุกครั้งที่ปรากฏตัวต่อสาธารณะ ใน ค.ศ. 2018 แท็บลอยด์ญี่ปุ่นรายงานว่าอิตางากิเป็นลูกสาวของเคซูเกะ อิตางากิ ผู้สร้างมังงะชุด "บากิ" อิตางากิได้ยืนยันรายงานดังกล่าวในการสัมภาษณ์ร่วมกับพ่อของเธอในนิตยสาร "Weekly Shonen Champion" ฉบับเดือนกันยายน ค.ศ. 2019 โดยระบุว่าเธอไม่ต้องการเปิดเผยวงศ์ตระกูลของเธอจนกว่าเธอจะได้รับการยอมรับในวงการมังงะ เพื่อหลีกเลี่ยงข้อกล่าวหาเรื่องระบบอุปถัมภ์
เมื่อวันที่ 24 กันยายน ค.ศ. 2023 อิตางากิรายงานว่าเธอแต่งงานแล้ว
ภูสิษฐ์ ดิษฐพิสิษฐ์

ภูสิษฐ์ ดิษฐพิสิษฐ์ (เกิด 8 สิงหาคม พ.ศ. 2540) ชื่อเล่น ฟลุ๊ค เป็นนักแสดงและนายแบบชาวไทย เขาได้รับสัญญาเป็นนักแสดงในสังกัดจีเอ็มเอ็มทีวีหลังจากชนะการประกวด “GO ON GIRL & GUY: Star Search by Clean and Clear” ที่จัดโดยจีเอ็มเอ็มทีวีในปี พ.ศ. 2562 จากนั้นเขาก็หมดสัญญากับต้นสังกัดในปี พ.ศ. 2566 ผลงานเด่นของเขาได้แก่ "จิ้นนายกลายเป็นฉัน" (2563)
ยัวส์เอเวอร์

ยัวส์เอเวอร์  เป็นสตูดิโออัลบั้มชุดที่ 9 และชุดสุดท้ายของวงค็อกเทล โดยเป็นชุดที่ 3 ที่วางแผงในสังกัดค่ายเพลงที่ โอม - ปัณฑพล ประสารราชกิจ ก่อตั้งขึ้นเอง คือค่ายยีนแล็บ ในเครือจีเอ็มเอ็ม มิวสิค ต่อจากเฟทแอลฟาและเฟทโอเมกา วางจำหน่ายเมื่อวันที่ 29 สิงหาคม พ.ศ. 2567 ในอัลบั้มนี้มีสมาชิกวงอย่างเป็นทางการทั้งหมด 6 คน ได้แก่ 4 คนเดิมที่ร่วมวงมาตั้งแต่อัลบั้มเดอะลอดส์ออฟมิสเซอรี และ 2 คนที่เพิ่มมาใหม่ซึ่งเล่นแบ็กอัปให้กับวงอยู่แต่เดิมคือ วิวัฒน์ สว่างวรรณรัตน์ ในตำแหน่งกีตาร์ริทึ่ม และชรัณ ตัณฑนันทน์ ในตำแหน่งเปียโน
ภาพรวม.
เมื่อวันที่ 9 กุมภาพันธ์ พ.ศ. 2567 วงค็อกเทลได้ประกาศรายละเอียดเส้นเวลาของกิจกรรมทั้งหมดก่อนยุบวงในปี พ.ศ. 2568 ซึ่งหนึ่งในนั้นคือการวางจำหน่ายสตูดิโออัลบั้มชุดสุดท้ายในเดือนสิงหาคม พ.ศ. 2567 โดยใช้ชื่อว่า "ยัวส์เอเวอร์" (Yours Ever) ซึ่งเป็นคำลงท้ายในจดหมาย แปลว่า "เป็นของเธอเสมอ" เป็นการแสดงความในใจจากสมาชิกวงทุกคนถึงแฟนเพลง โดยวงเริ่มทยอยเผยแพร่ซิงเกิลตั้งแต่เดือนกรกฎาคม พ.ศ. 2567 โดยซิงเกิลแรกคือ "แรงเสียดทาน" ที่ฟีทเจอริ่งกับดีเจ 22บุลเล็ตส์ ดีเจสายดนตรีอิเล็กทรอนิกส์แดนซ์ เผยแพร่เมื่อวันที่ 2 กรกฎาคม แนวเพลงเป็นการนำดนตรีร็อกและอิเล็กทรอนิกส์แดนซ์ผสมผสานในเพลงนี้ และเป็นเพลงแรกที่วงค็อกเทลเปิดตัวสมาชิกจำนวน 6 คน ตามด้วยซิงเกิลที่ 2 คือ "ดีซะกว่า" เผยแพร่เมื่อวันที่ 6 สิงหาคม มีเนื้อหาพูดถึงความสัมพันธ์ในชีวิตคู่ที่ต้องเลือกระหว่างการเก็บความในใจหรือการยอมบอกความในใจและเสี่ยงแลกกับการจากลาในที่สุด ก่อนจะวางจำหน่ายอัลบั้มเต็มเมื่อวันที่ 29 สิงหาคม พ.ศ. 2567 และมีกิจกรรมเปิดอัลบั้มเป็นนิทรรศการ COCKTAIL, YOURS EVER, LIFETIME EXHIBITION จัดขึ้นในช่วงวันที่ 1–21 กันยายน พ.ศ. 2567 ที่ RCB Galleria 1 และ 2 ชั้น 2 ริเวอร์ซิตี
หลังจากวางจำหน่ายอัลบั้มเต็มแล้ว วงค็อกเทลยังเผยแพร่ซิงเกิลในอัลบั้มต่อ ประกอบด้วย "ความคาดหวัง" ที่ฟีทเจอริ่งกับ อาทิวราห์ คงมาลัย (ตูน บอดี้สแลม) และ พัฒน์ชัย ภักดีสู่สุข (ปั๊บ โปเตโต้), "Yours Ever" เพลงชื่อเดียวกับอัลบั้ม ที่ฟีทเจอริ่งกับ สุวีระ บุญรอด (คิว ฟลัวร์) เพลงรักเพลงสุดท้ายที่โอมแต่งขึ้นก่อนยุติบทบาทนักแต่งเพลงหลังยุบวงค็อกเทล มีเนื้อหาเกี่ยวกับการที่คนคนหนึ่งที่ต้องห่างจากคนรัก จึงบอกคนรักนั้นว่า ไม่ว่าจะต้องเจอกับเรื่องใด ๆ ในหัวใจของเขาจะมีแค่คนรักนั้นเสมอ กำกับมิวสิกวิดีโอโดย ต้องเต - ธิติ ศรีนวล และยังมีการนำก็อตซิลลามาเข้าร่วมในมิวสิกวิดีโอด้วย ผ่านการประสานงานโดยดรีม เอกซ์เพรส (เดกซ์) ตัวแทนผู้ดูแลลิขสิทธิ์ตัวละครการ์ตูนญี่ปุ่นในประเทศไทย และ 2 เพลงสุดท้ายที่เผยแพร่พร้อมกัน คือ "สิ้นฤดู" และ "ขอโทษ" ซึ่งเป็นเพลงหน้า B ที่มีศิลปินมาร่วมสร้างงานศิลปะแขนงอื่น ๆ นอกจากนี้ในอัลบั้ม ยังมีเพลง "Winter Solitude" ซึ่งบรรเลงโดยเชาว์ - ชวรัตน์ หรรษคุณาฒัย มือกีตาร์ โดยเป็นเพลงเดียวที่มิได้เผยแพร่เป็นซิงเกิลออกมา และเพลงที่วงค็อกเทลเผยแพร่ก่อนหน้าอีก 4 เพลง คือ "ไม่เป็นรอง", "เร้น", "เหนือชีวิต" และ "ลั่นทม"
คอนเสิร์ตใหญ่ปิดท้ายการโปรโมตอัลบั้มยัวส์เอเวอร์ คือ ค็อกเทล เอเวอร์ ไลฟ์ ที่จัดขึ้นในวันที่ 30 และ 31 มีนาคม พ.ศ. 2568 ที่สนามราชมังคลากีฬาสถาน กรุงเทพมหานคร ซึ่งเป็นคอนเสิร์ตใหญ่เต็มรูปแบบครั้งสุดท้ายของวงค็อกเทล และตามด้วยคอนเสิร์ตทัวร์ คือ ค็อกเทล 77 เอเวอร์ ทัวร์ ในวันที่ 26 เมษายน – 24 ธันวาคม พ.ศ. 2568 ในจังหวัดของประเทศไทยทั้ง 77 จังหวัด ซึ่งเป็นคอนเสิร์ตทัวร์ครั้งสุดท้ายก่อนยุบวงค็อกเทลอย่างเป็นทางการ
จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดมหาสารคาม พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอโกสุมพิสัย, อำเภอบรบือ, อำเภอนาเชือก, อำเภอพยัคฆภูมิพิสัย, อำเภอวาปีปทุม และกิ่งอำเภอนาดูน
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอเมืองมหาสารคาม, อำเภอกันทรวิชัย, อำเภอเชียงยืน และกิ่งอำเภอแกดำ
จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดมหาสารคาม พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอโกสุมพิสัย, อำเภอบรบือ, อำเภอนาเชือก, อำเภอพยัคฆภูมิพิสัย, อำเภอวาปีปทุม และกิ่งอำเภอนาดูน
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอเมืองมหาสารคาม, อำเภอกันทรวิชัย และอำเภอเชียงยืน
ชวาทซ์บวร์ค-รูด็อลชตัท

ประวัติศาสตร์.
ชวาทซ์บวร์ค-รูด็อลชตัทก่อตั้งขึ้นใน ค.ศ. 1599 จากการแปรพระราชฐานของราชวงศ์ชวาทซ์บวร์ค ตั้งแต่ศตวรรษที่ 11 ที่ประทับของตระกูลเคานท์ตั้งอยู่ที่ปราสาทชวาทซ์บวร์ค แต่หลังจาก ค.ศ. 1340 เมืองหลวงของรัฐได้ตั้งที่เมืองรูด็อลชตัทซึ่งมีขนาดใหญ่กว่า ใน ค.ศ. 1583 เคานต์กึนเทอร์ที่ 41 แห่งชวาทซ์บวร์ค พระราชบุตรพระองค์โตในเคานต์กึนเทอร์ที่ 40 หรือ "กึนเทอร์ผู้มั่งคั่ง" และเป็นผู้ปกครองดินแดนชวาทซ์บวร์คที่รวมเป็นหนึ่ง ได้สิ้นพระชนม์โดยไม่มีทายาท พระอนุชาของพระองค์จึงรับช่วงต่อในการปกครอง โดยอัลแบร์ทที่ 7 ได้รับดินแดนรอบรูดอลชตัดท์ หลังจากที่พระอนุชาอีกพระองค์ วิลเฮ็ล์มที่ 1 เคานต์แห่งชวาทซ์บวร์ค-ฟรังเกินเฮาเซิน สิ้นพระชนม์ใน ค.ศ. 1597 ต่อมาพระเชษฐาและพระอนุชาที่เหลืออยู่ ได้แก่ อัลแบร์ทที่ 7 และโยฮัน กึนเทอร์ที่ 1 ได้ทำสนธิสัญญาสตัดทิล์ม (Treaty of Stadtilm) ใน ค.ศ. 1599 และแบ่งดินแดนออกเป็นสองแคว้น ได้แก่ ชวาทซ์บวร์ค-รูด็อลชตัท และ ชวาทซ์บวร์ค-ซ็อนเดิร์สเฮาเซิน 
โดยเหล่าพระราชบุตรและพระราชนัดดาในอัลแบร์ทที่ ได้7 ปกครองฐานะกราฟแห่งจักรวรรดิโรมันอันศักดิ์สิทธิ์ ต่อมาเคานต์อัลแบร์ท อันโทน ได้รับการยกฐานะเป็นเจ้าชายโดยจักรพรรดิเลโอพ็อลท์ที่ 1 อย่างไรก็ตามพระโอรสของพระองค์ลูทวิช ฟรีดริชที่ 1 เป็นผู้ที่เริ่มใช้ตำแหน่งเจ้าชายเป็นพระองค์แรก ทำให้ใน ค.ศ. 1711 ชวาทซ์บวร์ค-รูด็อลชตัทกลายเป็นราชรัฐขนาดเล็ก รัฐนี้รอดพ้นจากการถูกผนวกรวม (การปฏิรูปดินแดนในเยอรมนี) และภายหลังการล่มสลายของจักรวรรดิโรมันอันศักดิ์สิทธิ์ ได้เข้าร่วมสมาพันธรัฐแห่งแม่น้ำไรน์ ใน ค.ศ. 1807 และใน ค.ศ. 1815 ได้เข้าร่วมสมาพันธรัฐเยอรมันใน ค.ศ. 1905 ชวาทซ์บวร์ค-รูด็อลชตัทมีพื้นที่ 940 ตารางกิโลเมตร (360 ตารางไมล์) และมีประชากรประมาณ 97,000 คน
วันที่ 23 พฤศจิกายน ค.ศ. 1918 ในช่วงการปฏิวัติเยอรมัน ค.ศ. 1918–1919 ซึ่งนำไปสู่การล่มสลายของราชวงศ์เยอรมันทั้งหมด เจ้าชายกึนเทอร์ วิคทอร์ทรงสละราชบัลลังก์ ราชรัฐเดิมจึงกลายเป็น "เสรีรัฐ" ใน ค.ศ. 1919 และเข้าร่วมสาธารณรัฐไวมาร์ ในฐานะรัฐหนึ่งของเยอรมนี ต่อมาใน ค.ศ. 1920 ได้รวมกับรัฐเล็ก ๆ อื่น ๆ ในภูมิภาค กลายเป็นรัฐทือริงเงิน
ธวัชชัย อินทร์ประโคน

ธวัชชัย อินทร์ประโคน ชื่อเล่น ฟลุ๊ค (31 มีนาคม พ.ศ. 2546 –) เป็นนักฟุตบอลชาวไทย
อาชีพ.
ร่วมกับสโมสร.
ธวัชชัย อินทร์ประโคน ได้เรียนรู้การเล่นฟุตบอลกับทีมเยาวชนสโมสรฟุตบอลบุรีรัมย์ ยูไนเต็ด และที่สโมสรนี้เขาเซ็นสัญญาฉบับแรกเมื่อวันที่ 9 สิงหาคม พ.ศ. 2565 โดยเป็นสโมสรจากเทศบาลนครบุรีรัมย์ที่แข่งในลีกสูงสุด ซึ่งธวัชชัย อินทร์ประโคน ลงแข่งในลีกครั้งแรกเมื่อวันที่ 7 พฤษภาคม พ.ศ. 2566 (นัดที่ 29) ในนัดเยือนสโมสรฟุตบอลราชบุรี ในเกมเสมอ 1 ประตูต่อ 1 โดยเขาลงแข่งแทนอาทิตย์ บุตรจินดา ในนาทีที่ 58 กระทั่งสิ้นสุดฤดูกาลเขาได้ฉลองแชมป์ประเทศไทยร่วมกับบุรีรัมย์ ยูไนเต็ด โดยในช่วงฤดูกาลแรกของอาชีพ เขาลงแข่งในดิวิชันสูงสุดสองเกม ซึ่งวันที่ 20 พฤษภาคม พ.ศ. 2566 เขาเข้าถึงรอบชิงชนะเลิศฟุตบอลไทยลีกคัพร่วมกับบุรีรัมย์ ยูไนเต็ด โดยรอบชิงชนะเลิศได้เป็นฝ่ายชนะสโมสรฟุตบอลบีจี ปทุม ยูไนเต็ด ด้วยผล 2 ประตูต่อ 0 และในเดือนเดียวกันเมื่อวันที่ 28 พฤษภาคม เขาได้คว้าแชมป์ไทยเอฟเอคัพร่วมกับบุรีรัมย์ ยูไนเต็ด ในรอบชิงชนะเลิศพวกเขาเป็นฝ่ายชนะทีมจากดิวิชันสูงสุดอย่างสโมสรฟุตบอลแบงค็อก ยูไนเต็ด ไปได้ 2 ประตูต่อ 0 จากนั้น ในเดือนมกราคม พ.ศ. 2567 เขาได้รับการยืมตัวไปทำหน้าที่ร่วมกับสโมสรฟุตบอลโปลิศ เทโร ซึ่งแข่งอยู่ในดิวิชันสูงสุดเช่นกัน ครั้นเมื่อจบฤดูกาล 2566–67 เขาและทีมโปลิศ เทโร ได้อันดับ 15 โดยอยู่อันดับล่างของตารางและตกชั้นไปอยู่ดิวิชันระดับสอง ครั้นหลังจากตกชั้นแล้วเขาได้กลับสู่บุรีรัมย์ สัญญาของเขาไม่ได้รับการต่อในช่วงฤดูร้อน พ.ศ. 2567 กระทั่งเดือนมิถุนายน พ.ศ. 2567 เขาได้เซ็นสัญญากับสโมสรฟุตบอลบีจี ปทุม ยูไนเต็ด ในการแข่งดิวิชันสูงสุด เขาลงแข่งลีกนี้เจ็ดเกมในครึ่งแรกของฤดูกาล และในเดือนมกราคม พ.ศ. 2568 เขาได้รับการยืมตัวไปยังนาระ คลับ สำหรับการแข่งดิวิชันสามของประเทศญี่ปุ่น
ร่วมกับทีมชาติ.
ธวัชชัย อินทร์ประโคน ลงแข่งให้แก่ทีมชาติไทยรุ่นอายุไม่เกิน 19 ปีจำนวนเจ็ดนัด และกับทีมชาติไทยรุ่นอายุไม่เกิน 23 ปีจำนวนสี่นัดใน พ.ศ. 2565 โดยเข้าร่วมทีมเยาวชนอายุต่ำกว่า 19 ปี ในการแข่งฟุตบอลอาเซียนชิงแชมป์เยาวชนอายุไม่เกิน 19 ปีที่ประเทศอินโดนีเซีย ซึ่งเขาจบด้วยอันดับสี่ร่วมกับทีม และลงแข่งให้แก่ทีมชาติไทยรุ่นอายุไม่เกิน 23 ปี ในการแข่งฟุตบอลชิงแชมป์แห่งชาติอาเซียน รุ่นอายุไม่เกิน 23 ปี ที่ประเทศกัมพูชา โดยทีมของเขาเป็นฝ่ายแพ้ทีมชาติเวียดนามในรอบชิงชนะเลิศที่ 0 ประตูต่อ 1
ความสำเร็จ.
ร่วมกับสโมสร.
บุรีรัมย์ ยูไนเต็ด
ร่วมกับทีมชาติไทย.
รุ่นอายุไม่เกิน 23 ปี
Tolypocladium

Tolypocladium เป็นสกุลของเห็ดราในวงศ์ Ophiocordycipitaceae ซึ่งรวมถึงชนิดที่เป็นปรสิตของเห็ดราชนิดอื่น แมลงก่อโรค โรติเฟอร์ก่อโรค และชนิดที่อาศัยอยู่ในดินซึ่งมีบทบาททางนิเวศน์วิทยาที่ไม่ชัดเจน
เดิม "Tolypocladium" เป็นสกุลของเชื้อราที่ถูกจัดกลุ่มขึ้นในขั้นต้นเพื่อจำแนกเชื้อราที่อยู่ในการสืบพันธุ์แบบไม่อาศัยเพศ (anamorphic fungi) ภายหลังมีการค้นพบว่า เชื้อราในระยะการสืบพันธุ์แบบอาศัยเพศ (teleomorph) ที่มีลักษณะคล้าย "Cordyceps" บางชนิด เป็นระยะการสืบพันธุ์แบบอาศัยเพศของเชื้อราชนิดที่อยู่ในสกุล "Tolypocladium" โดยชนิดเหล่านี้ถือว่าอยู่ในสกุล "Cordyceps" จนกระทั่งการศึกษาทางวิวัฒนาการระดับโมเลกุล พบว่าชนิดเหล่านี้มีความใกล้ชิดกับ "Ophiocordyceps" มากกว่า และถือว่าอยู่ในสกุลนั้นก่อนที่พวกมันจะถูกย้ายไปยังสกุลใหม่ "Elaphocordyceps" โดย Sung และคณะในปี ค.ศ. 2007 อย่างไรก็ตาม ภายใต้หลักการ "ราหนึ่งชนิด หนึ่งชื่อ" ของ ICN ในปี ค.ศ. 2011 เชื้อราไม่สามารถมีชื่อที่แตกต่างกันสำหรับระยะการสืบพันธุ์แบบไม่อาศัยเพศและระยะการสืบพันธุ์แบบอาศัยเพศได้ หากพบว่าเป็นหน่วยอนุกรมวิธานเดียวกัน โดย Quandt และคณะ ได้ใช้ชื่อพ้องอย่างเป็นทางการระหว่าง "Tolypocladium" และ "Elaphocordyceps" ในปี ค.ศ. 2014 ซึ่ง Quandt และคณะ ยังได้ใช้ชื่อพ้องกับระยะการสืบพันธุ์แบบไม่อาศัยเพศของสกุล "Chaunopycnis" กับ "Tolypocladium" อีกด้วย ยาที่กดภูมิคุ้มกันไซโคลสปอริน (Ciclosporin) เดิมแยกได้จาก "T. inflatum" และต่อมาพบใน "Tolypocladium" ชนิดอื่น ซึ่งบางส่วนเคยอยู่ในสกุล "Chaunopycnis"
เชิงอรรถและอ้างอิง.
<templatestyles src="Reflist/styles.css" />
จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรจังหวัดมหาสารคาม พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2512 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอโกสุมพิสัย, อำเภอบรบือ, อำเภอนาเชือก, อำเภอพยัคฆภูมิพิสัย, อำเภอวาปีปทุม และกิ่งอำเภอนาดูน
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอเมืองมหาสารคาม, อำเภอกันทรวิชัย และอำเภอเชียงยืน
Gibellula

Gibellula เป็นสกุลหนึ่งของเห็ดราปรสิตที่โจมตีสัตว์จำพวกแมง
สกุล "Gibellula" ตั้งชื่อตาม Giuseppe Gibelli นักพฤกษศาสตร์และนักไลเคนวิทยา ชาวอิตาลี
เชิงอรรถและอ้างอิง.
<templatestyles src="Reflist/styles.css" />
Hirsutella

Hirsutella เป็นสกุลของเห็ดราที่สืบพันธุ์แบบไม่อาศัยเพศในวงศ์ Ophiocordycipitaceae ได้รับการอธิบายครั้งแรกโดยนักพฤกษศาสตร์ชาวฝรั่งเศส Narcisse Théophile Patouillard ในปี ค.ศ. 1892 สกุลนี้รวมถึงชนิดที่เป็นเชื้อก่อโรคของแมลง ไร และหนอนตัวกลม มีความสนใจในการใช้เชื้อราเหล่านี้เพื่อควบคุมแมลงและไส้เดือนฝอยทางชีวภาพ เชื่อกันว่าระยะการสืบพันธุ์แบบอาศัยเพศของชนิดในสกุล "Hirsutella" อยู่ในสกุล "Ophiocordyceps"
ชนิด.
<templatestyles src="Div col/styles.css"/>
เชิงอรรถและอ้างอิง.
<templatestyles src="Reflist/styles.css" />
Hymenostilbe

Hymenostilbe เป็นสกุลของเห็ดราในวงศ์ Ophiocordycipitaceae สมาชิกในสกุลทั้งหมดเป็นชื่อระยะการสืบพันธุ์แบบไม่อาศัยเพศของสกุล "Ophiocordyceps"
เชิงอรรถและอ้างอิง.
<templatestyles src="Reflist/styles.css" />
Hypocrella

Hypocrella เป็นสกุลของเห็ดราในวงศ์ Clavicipitaceae
ชนิด.
ชนิดต่อไปนี้ได้รับการยอมรับในสกุล "Hypocrella"
<templatestyles src="Div col/styles.css"/>
เชิงอรรถและอ้างอิง.
<templatestyles src="Reflist/styles.css" />
Moelleriella

Moelleriella เป็นสกุลของเห็ดราในวงศ์ Clavicipitaceae
ชื่อสกุลของ "Moelleriella" นั้นเป็นชื่อที่เป็นเกียรติแก่ Friedrich Alfred Gustav Jobst Möller (1860-1922) ซึ่งเป็นนักพฤกษศาสตร์และนักเห็ดราวิทยา ชาวเยอรมัน รวมถึงนักวิทยาศาสตร์ป่าไม้ ซึ่งเดินทางและศึกษาในหน่วยงานทางการทูตในประเทศบราซิล
สกุลนี้ถูกกำหนดขอบเขตโดย Giacomo Bresadola ใน Syll. Fung. เล่มที่ 14 หน้า 626 ในปี ค.ศ. 1899
เชิงอรรถและอ้างอิง.
<templatestyles src="Reflist/styles.css" />
ชวาทซ์บวร์ค-ซ็อนเดิร์สเฮาเซิน

ประวัติศาสตร์.
ชวาทซ์บวร์ค-ซ็อนเดิร์สเฮาเซิน เดิมเป็นเคาน์ตีจนถึงปีค.ศ. 1697 และในปีนั้นได้รับการยกฐานะเป็นราชรัฐ ซึ่งดำรงอยู่จนกระทั่งการล่มสลายของสถาบันกษัตริย์เยอรมันในปีค.ศ. 1918 อันเป็นผลมาจากการปฏิวัติเยอรมัน ค.ศ. 1918–1919 หลังการปฏิวัติ รัฐนี้กลายเป็นสาธารณรัฐและเข้าร่วมกับสาธารณรัฐไวมาร์ ในฐานะรัฐหนึ่งของเยอรมนี ต่อมาในปีค.ศ. 1920 ได้รวมกับรัฐขนดเล็กอื่น ๆ ในภูมิภาคจัดตั้งเป็นรัฐทือริงเงิน 
ชวาทซ์บวร์ค-ซ็อนเดิร์สเฮาเซินมีพื้นที่ 862 ตร.กม. (333 ตร.ไมล์) ประชากร 85,000 คน (ปีค.ศ. 1905) โดยมีเมืองสำคัญในรัฐ ได้แก่ อาร์นสตัดท์ , ซ็อนเดิร์สเฮาเซิน, เกเริน, ลังเงิอวีเซิน, กรอสไบรเทินบัค, เอเบเลเบน, กรอเซอแนห์ริช , กรอยเซิน และ พลัวเออ
Ophiocordyceps

Ophiocordyceps เป็นสกุลของเห็ดราในวงศ์ Ophiocordycipitaceae สกุลที่แพร่หลายนี้ได้รับการอธิบายทางวิทยาศาสตร์ครั้งแรกโดยนักเห็ดราวิทยา ชาวอังกฤษชื่อ Tom Petch ในปี ค.ศ. 1931 มีประมาณ 140 ชนิดที่เติบโตบนแมลง สกุลในระยะการสืบพันธุ์แบบไม่อาศัยเพศที่สอดคล้องกับชนิดในสกุล "Ophiocordyceps" ได้แก่ "Hirsutella" "Hymenostilbe" "Isaria" "Paraisaria" และ "Syngliocladium"
"Ophiocordyceps unilateralis" ซึ่งเป็นชนิดทับซ้อนหนึ่ง ซึ่งเป็นที่รู้จักกันว่าปรสิตบนมด โดยที่จะเปลี่ยนพฤติกรรมของมดในลักษณะที่จะขยายพันธุ์ตัวเองได้อย่างมีประสิทธิภาพมากขึ้น โดยฆ่ามดแล้วขยายดอกที่ส่วนหัวของมดและปล่อยสปอร์ออกมา เพื่อให้บรรลุเป้าหมายนี้ มดที่ติดเชื้อจะต้องกำจัดการกลัวความสูงตามสัญชาตญาณ และออกจากรังที่ปลอดภัยโดยปีนขึ้นต้นไม้ที่อยู่ใกล้ที่สุด ซึ่งเป็นกลุ่มอาการที่เรียกว่า "โรคยอดเขา" หรือ "summit disease" มดจะงับขากรรไกรของมันไว้รอบ ๆ ต้นไม้ในลักษณะ "จับแน่น" หรือ "death grip" จากนั้นไมซีเลียมจะเติบโตจากเท้าของมดและยึดติดกับพื้นผิวของต้นไม้ สปอร์ที่ปล่อยออกมาจากซากมดจะตกลงสู่พื้นและแพร่เชื้อไปยังมดตัวอื่นที่สัมผัสกับสปอร์ ทำให้วงจรนี้ดำเนินต่อไป พื้นที่ที่มีมดอาศัยอยู่หนาแน่นและมีเชื้อราชนิดนี้เติบโตออกมาถูกเรียกว่าสุสาน (graveyards)
ฟอสซิลของมดอายุ 48 ล้านปีที่ถูกควบคุมของ "Ophiocordyceps unilateralis" ถูกค้นพบในประเทศเยอรมนี
แหล่งที่มาและการนำไปใช้.
"Ophiocordyceps sinensis" (ถั่งเช่า) เป็นชนิดที่ติดเชื้อในตัวอ่อนของผีเสื้อกลางคืนทิเบตและถูกใช้กันอย่างแพร่หลายในแพทย์แผนโบราณจีน ปัจจุบันไม่มีหลักฐานทางวิทยาศาสตร์ที่ระบุว่าการใช้เห็ดราชนิดนี้มีผลทางคลินิกต่อโรคของมนุษย์
ชนิด.
เจอกันพรุ่งนี้ที่ฟู้ดคอร์ท

เจอกันพรุ่งนี้ที่ฟู้ดคอร์ท (ญี่ปุ่น: フードコートで、また明日。, โรมาจิ: Fūdo Kōto de, Mata Ashita., #เปลี่ยนทาง) เป็นซีรีส์มังงะญี่ปุ่นที่เขียนและวาดภาพประกอบโดยชินอิจิโร นาริอิเอะ เดิมทีเรื่องนี้เริ่มต้นเผยแพร่เป็นเว็บคอมิกที่เผยแพร่ผ่านบัญชีของทวิตเตอร์ของผู้เขียนเมื่อเดือนตุลาคม พ.ศ. 2562 ต่อมาได้รับการตีพิมพ์โดยคาโดกาวะโชเต็ง และเริ่มตีพิมพ์เป็นตอนในเว็บไซต์"คอมิก นิวไทป์" ในเดือนมีนาคม พ.ศ. 2563 ซีรีส์อนิเมะทางโทรทัศน์ที่ผลิตโดยสตูดิโออาเทลิเย่ร์ ปองต์ดาร์ก ออกอากาศตั้งแต่เดือนกรกฎาคมจนถึงเดือนสิงหาคม พ.ศ. 2568
ให้เสียงโดย: ฮิโยริ มิยาซากิ
ให้เสียงโดย: โยชิโนะ อาโอยามะ
ให้เสียงโดย: ซาโอริ ฮายามิ
ให้เสียงโดย: จุง ฟูกูยามะ
ให้เสียงโดย: รินะ ฮิดากะ
ให้เสียงโดย: โยชิตสึงุ มัตสึโอกะ
สื่อ.
มังงะ.
"เจอกันพรุ่งนี้ที่ฟู้ดคอร์ท"เขียนและวาดภาพประกอบโดยชินอิจิโร นาริอิเอะ เริ่มต้นเผยแพร่เป็นเว็บคอมิคที่เผยแพร่บนบัญชีทวิตเตอร์ของผู้เขียนเมื่อวันที่ 24 ตุลาคม พ.ศ. 2562 ต่อมาได้รับการตีพิมพ์โดยโดยคาโดกาวะโชเต็งและเริ่มตีพิมพ์เป็นตอนในเว็บไซต์ "คอมิก นิวไทป์" เมื่อวันที่ 10 มีนาคม พ.ศ. 2563 ซีรีส์นี้ได้จบภาคแรกในวันที่ 12 มกราคม พ.ศ. 2564 และได้เริ่มภาคที่สองในวันที่ 6 กันยายน พ.ศ. 2565 คาโดกาวะโชเต็งเริ่มตีพิมพ์และวางจำหน่ายในรูปแบบเล่ม("ทังโกบง") เมื่อวันที่ 10 มีนาคม พ.ศ. 2564 มีการออกจำหน่ายแล้วจำนวน 2 เล่ม
!width=4%|#
!width=48%|วันที่ออกจำหน่ายภาษาญี่ปุ่น
!width=48%|ISBN ภาษาญี่ปุ่น
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 10 มีนาคม พ.ศ. 2564</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 31 มีนาคม พ.ศ. 2568</td><td></td></tr>
</table>
อนิเมะ.
มีการประกาศสร้างเป็นซีรีส์อนิเมะทางโทรทัศน์ เมื่อวันที่ 13 ธันวาคม พ.ศ. 2567 ซีรีส์เรื่องนี้ผลิตโดยสตูดิโออาเทลิเย่ร์ ปองต์ดาร์กและกำกับโดยคาซูโอมิ โคกะ เขียนบทโดยจุกกิ ฮานาดะ ออกแบบตัวละครโดยคิวตะ ซาไค และเพลงประกอบที่แต่งโดยคานะ อุทาทาเนะ ออกอากาศตั้งแต่วันที่ 7 กรกฎาคม จนถึงวันที่ 11 สิงหาคม พ.ศ. 2568 ทางช่องโตเกียวเอ็มเอ็กซ์และช่องอื่นๆ ในเครือข่าย และจะออกอากาศทั้งหมด 6 ตอน เพลงเปิดของเรื่องคือ Mikansei ni Matataite (未完成に瞬いて) ร้องโดย#เปลี่ยนทาง ขณะที่เพลงปิดของเรื่องคือ Tonari Awase (となりあわせ) ขับร้องโดยฮิโยริ มิยาซากิและโยชิโนะ อาโอยามะซึ่งเป็นตัวละครของพวกเธอ เมเดียลิงก์เป็นผู้ถือลิขสิทธิ์ซีรีส์นี้ในเอเชียตะวันออกเฉียงใต้และโอเชียเนีย (ยกเว้นออสเตรเลียและนิวซีแลนด์ ) และสตรีมบนยูทูบช่อง Ani-One Asia
Stilbella

Stilbella เป็นสกุลของเห็ดรา ในอันดับ Hypocreales ความสัมพันธ์ระหว่างหน่วยอนุกรมวิธาน นี้กับหน่วยอนุกรมวิธานอื่นภายในอันดับนี้ ยังไม่เป็นที่ทราบแน่ชัด ("incertae sedis") และยังไม่สามารถระบุได้อย่างแน่ชัดว่าอยู่ในวงศ์ใด บางครั้งจัดอยู่ในวงศ์ "Bionectriaceae" (อันดับ Hypocreales)
เอกสารประกอบปี ค.ศ. 1985 ประกอบด้วย 19 ชนิด ซึ่งการประมาณการล่าสุดระบุว่ามีประมาณ 60 ชนิดในสกุลนี้ ชนิดต้นแบบของสกุลนี้เรียกว่า "Stilbella fimetaria" (Pers.) Lindau 1905 (ชื่อพ้อง "Stilbella erythrocephala" (Ditmar) Lindau 1900) มีการกระจายพันธุ์ทั่วโลกและเติบโตบนมูลสัตว์กินพืช มีโคนิเดียสีชมพูหรือสีส้มเป็นเมือกอยู่บนก้านสปอร์ที่รวมเป็นมัดปลายแยกสีขาวที่มีเซลล์โคนิดิโอเจเนียสที่เป็นแบบฟิอาลิดิก (phialidic conidiogenous cells) นับจากนั้นเป็นต้นมา มีการจัดหมวดหมู่สายพันธุ์ใหม่เป็นสกุลอื่นโดยอิงตามวิวัฒนาการระดับโมเลกุลหรือการค้นพบระยะการสืบพันธุ์ เช่น "Atractium" "Stilbocrea" และ "Trichoderma"
ชนิด.
ข้อมูลเมื่อ พฤศจิกายน 2022[ [update]] จาก Species Fungorum (ใน Catalogue of Life) มีชนิดที่ได้รับการยอมรับ 60 ชนิดของสกุล "Stilbella"
<templatestyles src="Div col/styles.css"/>
เชิงอรรถและอ้างอิง.
<templatestyles src="Reflist/styles.css" />
Torrubiella

Torrubiella เป็นสกุลของเห็ดราในวงศ์ Cordycipitaceae สกุลนี้ได้รับการจำกัดขอบเขต โดยนักเห็ดราวิทยา Jean Louis Émile Boudier ในปี ค.ศ. 1885
ชื่อสกุลของ "Torrubiella" ตั้งขึ้นเพื่อเป็นเกียรติแก่ José Torrubia (1698–1761) ซึ่งเป็นนักธรรมชาติวิทยา (ธรณีวิทยาและบรรพชีวินวิทยา) และนักบวชชาวสเปน เขาเป็นมิชชันนารี ในประเทศฟิลิปปินส์และประเทศเม็กซิโกในปี ค.ศ. 1721
เชิงอรรถและอ้างอิง.
<templatestyles src="Reflist/styles.css" />
ราชรัฐร็อยส์-ไกรทซ์

ราชรัฐร็อยส์-ไกรทซ์  หรือ ราชรัฐร็อยส์สายผู้พี่  ซึ่งเป็นชื่อทางการหลัง ค.ศ. 1848 เป็นรัฐหนึ่งในจักรวรรดิเยอรมัน ปกครองโดยราชวงศ์ร็อยส์ เคานต์ร็อยส์แห่งไกรทซ์ ไกรทซ์ล่าง และไกรทซ์บน  ได้รับการยกสถานะขึ้นเป็นราชรัฐใน ค.ศ. 1778 จากนั้นจึงใช้พระอิสริยยศเป็น "เจ้าชายร็อยส์สายผู้พี่" หรือ "เจ้าชายร็อยส์แห่งไกรทซ์"
เช่นเดียวกับราชรัฐร็อยส์สายผู้น้อง สมาชิกชายของราชวงศ์ทั้งหมดใช้ชื่อว่า "ไฮน์ริช" (Heinrich) เพื่อเป็นเกียรติแก่ จักรพรรดิไฮน์ริชที่ 6 แห่งจักรวรรดิโรมันอันศักดิ์สิทธิ์ ซึ่งเคยให้ความช่วยเหลือแก่ราชวงศ์ โดยสมาชิกชายทั้งหมดจะได้รับหมายเลขเรียงตามลำดับการเกิด ไม่ใช่ตามลำดับการครองราชย์ โดยระบบหมายเลขเริ่มจาก ไฮน์ริชที่ 1 (Heinrich I - เกิดปีค.ศ. 1693) ไปจนถึงไฮน์ริชที่ 24 (Heinrich XXIV - ค.ศ.1878–1927)
รัฐนี้มีพื้นที่ 317 ตร.กม. และประชากรกว่า 72,000 คนในปีค.ศ. 1910 
ราชรัฐร็อยส์-ไกรทซ์เป็นหนึ่งในรัฐที่ยังใช้ธงของสมัชชาแห่งชาติแฟรงก์เฟิร์ตซึ่งต่อมาได้กลายเป็นธงชาติเยอรมนี
อาณาเขต.
ในปี 1919 ภายหลังสงครามโลกครั้งที่หนึ่ง ราชรัฐร็อยส์สายผู้พี่ถูกรวมเข้ากับราชรัฐร็อยส์สายผู้น้องเป็นรัฐประชาชนร็อยส์ ในปี 1920 รัฐประชาชนร็อยส์ถูกผนวกเข้ากับรัฐทือริงเงิน ในปี 1927 ราชวงศ์สายผู้พี่สิ้นสุดลงเมื่อเจ้าชายไฮน์ริชที่ 24 สิ้นพระชนม์โยไม่มีทายาททำให้สิทธิในการปกครองตกไปอยู่กับราชวงศ์ร็อยส์สายผู้น้อง
ยาสมีน มุตะกี

ยาสมีน มุตะกี (เกิดวันที่ 22 มิถุนายน ค.ศ. 1997) เป็นนักมวยหญิงชาวโมร็อกโก เธอได้เหรียญทองแดงในการแข่งขันชิงแชมป์โลก เธอยังได้เหรียญทองสองเหรียญในการแข่งขันชิงแชมป์แอฟริกาประเภทหญิง 50 กก.
อาชีพ.
ใน ค.ศ. 2017 มุตะกีได้เหรียญทองในการแข่งขันมวยมือสมัครเล่นแอฟริกาประเภทน้อยกว่า 51 กก. ที่บราซาวีล ใน ค.ศ. 2019 เธอได้เหรียญเงินในประเภทไม่เกิน 51 กก. ในออลแอฟริกันเกมส์ที่ราบัต ประเทศโมร็อกโก
ในเมดิเตอร์เรเนียนเกมส์ 2022 ที่จัดขึ้นที่ออราน ประเทศแอลจีเรีย มุตะกีได้อันดับที่ 5 ในประเภทฟลายเวต
ใน Women's World Amateur Boxing Championships 2023 ที่นิวเดลี มุตะกีได้เหรียญทองแดงในประเภทน้อยกว่า 48 กก.
รูปลับรหัสวาร์ป

รูปลับรหัสวาร์ป เป็นละครโทรทัศน์ไทยแนวสุขนาฏกรรมจินตนิยม ปี 2565 ออกอากาศทางจีเอ็มเอ็ม 25 และวิว ตั้งแต่วันที่ 12 ธันวาคม พ.ศ. 2565 ถึง 27 กุมภาพันธ์ พ.ศ. 2566 นำแสดงโดยฐิติภูมิ เตชะอภัยคุณและยงวรี อนิลบล
ละครเรื่องนี้ผลิตโดยจีเอ็มเอ็มทีวี และตัวอย่างละครได้ถูกปล่อยออกมาในงาน "BORDERLESS" งานแถลงข่าวเปิดตัวละครเรื่องใหม่ของจีเอ็มเอ็มทีวี ในเดือนธันวาคม พ.ศ. 2564
เนื้อเรื่อง.
อเล็กซ์ (ฐิติภูมิ เตชะอภัยคุณ) ชายหนุ่มวัย 17 ปี ที่ขาดความมั่นใจในตัวเอง งานอดิเรกเพียงอย่างเดียวในชีวิตของเขาคือการถ่ายภาพ และเขาเป็นเพียงคนเดียวในกลุ่มที่ยังเป็นโสด แม่ของเขาเสียชีวิตจากอุบัติเหตุ ซึ่งก่อนที่เธอจะเสียชีวิต เธอได้ให้เขาสาบานว่าจะไม่สูญเสียความบริสุทธิ์จนกว่าจะอายุ 18 ปี แต่หลังงานปาร์ตี้ อเล็กซ์ก็ผิดสัญญากับแม่และไปมีความสัมพันธ์แบบวันไนท์สแตนด์กับ จีน (ยงวรี อนิลบล) เมื่อเขาตื่นขึ้นมา เขาพบว่าตัวเองกลายเป็นชายวัย 27 ปี ที่เป็นสูตินรีแพทย์และผู้เชี่ยวชาญด้านเพศ
Paecilomyces

Paecilomyces เป็นสกุลหนึ่งของเห็ดรา เห็ดราหลายชนิดในสกุลนี้เป็นเชื้อก่อโรคพืช
ราก่อโรคพืชหลายชนิด เช่น "Paecilomyces fumosoroseus" ซึ่งปัจจุบันจัดอยู่ในสกุล "Isaria" ในอันดับ Hypocreales และวงศ์ Cordycipitaceae
ในปี ค.ศ. 1974 R.A. Samson ได้ย้ายชนิด "Paecilomyces lilacinus" มายังสกุลนี้ อย่างไรก็ตามสิ่งพิมพ์ในช่วงปี 2000 (ทศวรรษ) ระบุว่าสกุล "Paecilomyces" ไม่ใช่ชาติพันธุ์เดียว และสกุลใหม่ "Purpureocillium" ถูกสร้างขึ้นเพื่อยึดหน่วยอนุกรมวิธานซึ่งรวมถึง "P. lilacinum" โดยทั้งสองส่วนของชื่ออ้างถึงโคนิเดียสีม่วงที่สร้างโดยเชื้อรา
ชนิด.
โดยทั่วไปแล้ว "Paecilomyces" จะจัดเป็นสปีชีส์ที่ไม่อาศัยเพศอย่างเคร่งครัด แและในภายหลังได้รวมรูปแบบระยะการสืบพันธุ์แบบไม่อาศัยเพศของเชื้อราไว้มากมาย โดยมีการอธิบายแบบระยะการสืบพันธุ์แบบอาศัยเพศ เป็นสกุลที่แยกจากกัน จาก 41 ชนิดที่ได้รับการอธิบายในปี ค.ศ. 2000 และและมีการระบุชื่อสกุลมากกว่า 100 ชื่อในสกุลนี้ จำนวนชนิดในสกุล "Paecilomyces" ลดลงเหลือ 10 ชนิดที่ได้รับการอธิบายในปี ค.ศ. 2020 หลังจากปรับใช้กฎ "ราหนึ่งชนิด หนึ่งชื่อ"
<templatestyles src="Div col/styles.css"/>
ชนิดที่ถูกจัดอันดับในวงศ์ Clavicipitaceae
incertae sedis Ascomycota
เชิงอรรถและอ้างอิง.
<templatestyles src="Reflist/styles.css" />
ราชรัฐร็อยส์-เกรา

อาณาเขต.
ดินแดนของตระกูลสาขาต่างในสายผู้น้องทั้ง 4 สาขา ได้รวมตัวกันระหว่าง ค.ศ. 1824 ถึง 1848 ซึ่งใน ค.ศ. 1848 สาขาหลักที่ปกครองจากเกราได้รับอำนาจอธิปไตยเหนือสาขาย่อยที่ยังคงมีสิทธิ์สืบทอดบัลลังก์ ใน ค.ศ. 1905 ราชรัฐร็อยส์-เกรามีพื้นที่ 827 ตร.กม. (319 ตารางไมล์) และมีประชากรประมาณ 145,000 คน โดยมีเมืองเกราเป็นเมืองหลวง ภายหลังสงครามโลกครั้งที่ 1 ดินแดนของราชรัฐร็อยส์-เกราถูกรวมเข้ากับราชรัฐร็อยส์-ไกรทซ์เป็นรัฐประชาชนร็อยส์ ซึ่งต่อมาได้ถูกรวมเข้าเป็นส่วนหนึ่งของรัฐทือริงเงินเมื่อวันที่ 1 พฤษภาคม ค.ศ. 1920